b"\n_START_ARTICLE_\nArtyom, Rusya\n_START_SECTION_\nKasaysayan\n_START_PARAGRAPH_\nItinatag ito noong 1924 malapit sa minahang hukay ng Zybunny at ipinangalan mula sa manghihimagsik na si Fyodor Sergeyev na mas-kilala sa bansag niyang Artyom. Ginawaran ito ng katayuang panlungsod noong Oktubre\xc2\xa026, 1938. Noong 2004, sinanib sa lungsod ang dating mga pamayanang-uri urbano ng Uglovoye, Zavodskoy, at Artyomovsky. Dahil dito tumaas ang opisyal na populasyon nito sa 100,000 katao mula humigit-kumulang 60,000 katao.\n_START_SECTION_\nEkonomiya at impraestruktura\n_START_PARAGRAPH_\nKalahati sa matitipunong populasyon ng Artyom ay nasa paggawa ng mga materyales._NEWLINE_May dalawampu't-siyam na mga negosyong pang-industriya ang Artyom, kalahati sa mga ito ay pampribado. Kabilang sa mga produktong pangkonsyumer na ginagawa sa lungsod ay muwebles, seramiko, at produksiyong tahiin. Ang mga kompanyang umuupa ng pinakamalaking bilang ng mga manggagawa sa Artyom ay Primorskoye Mine Administration (3,500\xc2\xa0manggagawa) at Artyom-Mebel Furniture Factory (1,100\xc2\xa0manggagawa). Nakarehistro sa lungsod ang labinlimang mga magkasosyong negosyo._NEWLINE_Saligan ng pampook na ekonomiya ng lungsod ang pagmimina ng karbon, bagamat halos nauubos na ang mga reserba ng karb\xc3\xb3n. Inihula na ang transportasyon ay ang magiging pinakamasigasig na sektor ng industriya para sa pagpapaunlad ng ekonomiya ng Artyom._NEWLINE_Matatagpuan malapit sa lungsod ang Paliparang Pandaigdig ng Vladivostok, at sa timog-kanluran naman ang Palapagang Militar ng Uglovoye. Naririto rin ang pinakamalaking tagpuan ng daambakal sa Primorsky Krai. Kada taon, 12\xc2\xa0milyong tonelada ng kargamento ang dumaraan sa Artyom patungong Vladivostok, at 24\xc2\xa0milyong tonelada patungong Nakhodka. Pinaglingkuran ng paliparan ang 500,000\xc2\xa0pasahero noong 1994. Kumatawan ito sa hindi bababa sa 28% ng potensiyal nito.\n_START_SECTION_\nTalasanggunian\n_START_PARAGRAPH_\nGabay panlakbay sa Artyom, Rusya mula sa Wikivoyage"